દેવયાની બિન્દ્રે મહારાષ્ટ્રિયન છે. બીજી ત્રણ બહેનો સાથે ‘કોરસ’ કે ‘વૃંદ’ તરીકે ગાતાં હતાં, જેમને મેં આ બન્ને આલબમ માટે ‘વૃંદ’ તરીકે લીધેલાં. પણ શાસ્ત્રીય સંગીત શીખેલાં દેવયાનીનો અવાજ સોલો માટે પણ ખૂબ જ મધુર છે, અને તેઓ સ્ટેજ પર ત્યારે નિતિન મુકેશ સાથે લીડ સીંગર તરીકે ગાતાં હતાં. જ્યારે બધી ગુજરાતી બહેનો આ હીંચ ના ગાઈ શક્યાં ત્યારે આ મરાઠી બહેનને ગાવા વિનંતી કરી. દેવયાનીએ ગીત ખૂબ જ સુંદર ગાયું છે. અરે ચરોતરના ઉચ્ચારો પણ સારી રીતે નિભાવ્યા છે.